प्रेम सभा धर्मशाला में कराया दीप महायज्ञ
पटियाला | अखिलभारत हिंदू युवा मोर्चा, हिंदू महासभा अग्रिम संगठन तदार्थ और गायत्री परिवार ने फैक्ट्री एरिया प्रेम सभा धर्मशाला में दीप महायज्ञ करवाया। मीना गुप्ता ने श्रद्धालुओं को दीप यज्ञ के बारे में विस्तारपूर्वक बताया। अखिल भारत हिंदू युवा मोर्चा हिंदू महासभा अग्रिम संगठन तदार्थ से राष्ट्रीय सचिव सनी सुरजन ने दीप उज्ज्वल कर गायत्री मंत्र और श्लोकों का उच्चारण किया।
सनी सुरजन ने कहा कि दीप यज्ञ में श्रद्धालु आयोजकों को अपने धर्म और इससे जुड़े रीति-रिवाजों संबंधी के बारे में जागरूक किया जाता है। दीप यज्ञ की विशालता और सफलता का मूल्यांकन दीपकों की संख्या से नहीं, भगवान के साथ साझेदारी की भावना से जुड़ने वाले याजकों की संख्या के आधार पर होना चाहिए। आयोजन की सफलता के लिए विशेष जप, गायत्री मंत्र लेखन, चालीसा पाठ के व्याख्या के साथ करवाया जाता है। यहां संजीव गुप्ता, सुशील गुप्ता, दीपक कपूर, सर्वजीत जंडू, अनिल कुमार, आकाश रहेजा, गौतम सुरजन, तुषार गुप्ता, विकास, डॉ. अनूप, प्रमोद कुमार, रेनू गुप्ता, डिंपल गोयल, सुनीता रानी, पूनम, मंजीत रजनी मौजूद थी।
फैक्ट्री एरिया प्रेम सभा धर्मशाला में दीप महायज्ञ में शामिल श्रद्धालु।
bho_Deva hin_Deva hin_Deva bho_Deva